Document ID: /roh_data/filtered/fineweb-2-filterrobots_roh.jsonl.gz/32

Gratulaziuns
Da glindesdi fin venderdi a las 09.05 sco era la sonda e dumengia a las 10.05 emetta il Radio Rumantsch gratulaziuns curtas e surdat la cuppina ad in giubilar. Davent da las 13.00 datti las gratulaziuns cun ils giavischs musicals.
Gratular pon ins a giubilaras ed a giubilars che han in anniversari radund tranter 5 ed 80 onns en intervals da tschintg onns. Davent dal 80avel anniversari vegnan las giubilaras ed ils giubilars resguardads mintg'onn. Al Radio Rumantsch pudais vus er trametter gratulaziuns per giubileums da nozzas da 25, da 50 e da 60 onns ensi.
Vossas gratulaziuns ston esser tar nus il pli tard il di avant l'anniversari respectiv il giubileum a las 10.00.
Gratulaziuns en l'internet
Ultra da las gratulaziuns al radio pudais vus era publitgar las gratulaziuns cun versets u texts pli lungs ed ina fotografia dal giubilar en l'internet. Per l'internet n'è il reglament da gratulaziuns surmenziunà betg valaivel. Qua pudais vus gratular tar tut ils anniversaris e dis da nozzas.